Pedro Sarasketa

Pedro Sarasketa Mujika (Eibar, Gipuzkoa, ?-Bilbo, 1937) kazetari, idazlehttps://www.todostuslibros.com/libros/eibar_978-84-89696-21-1 eta politikari gipuzkoarra. Euzkotar Erkal Abertzale Alderdiaren lehendakaria izan zen. Alderdi hau euskal nazionalismo aurrerakoi, errepublikarzale eta laikoa izan zen ezker abertzalearen arbasoa.

 Bizitza 
Eibarren jaiotako politiko errepublikano federalzalea izan zen. Foruen eta autonomisten sustrai sakonak zituen garai hartako Gipuzkoan, errepublikaren aldeko idei zehatz eta bereziak aurkeztu zituen. 1911ko urtarrilaren 1ean Euzkotar Erkal Abertzale Alderdia sortu eta alderdiko lehendakaria hautatu zuten. Besteak beste, Azkatasuna, bere alderdiko egunkarian sarritan idatzi zuen.

1930-1931 aldian, euskal nazionalismoak laiko eta konfesionalaren arteko polemikan aktiboki parte hartu zuen. Eztabaidan EAEk eta EAJk hartu zuten parte eta Pedrok La Voz de Guipúzcoa egunkarian gaiari buruzko artikulu interesgarriak idatzi zituen. Gaskueren arabera, Saraskeetak errepublikanoak euskalduntzeko eta euskaldunak errepublikanizatzeko asmoa zuen. XX. mendearen lehen herenean artikulugile eta hainbat ipuin laburren egile izan zen. Vida Vascan, Euskal Errian, El Noticiero Bilbaínon eta beste hainbat aldizkaritan Eibarri buruzko artikuluen egile izan zenhttps://www.catalogacionarmas.com/public/02-eibar-1.pdf. "Pedro Keta" ezizenarekin 1930ean El Liberal egunkarian artikulu batzuk argitaratu zituen, non nazionalismo laiko, errepublikano eta autonomiko baten alde egiten zuen. 1931tik aurrera Unión Republicanan militatu eta Tierra Vascan (EAEko aldizkaria) idatziko du. Errepublika aldarrikatu zenean, euskal herritar guztien batasunaren alde egin zuen, bai errepublikanoen, bai bi adarretako abertzaleen batasunaren alde.

Honela idaztzi zuen 1931ko apirilaren 26an "La Voz de Guipuzcoan":

"Udalek, herriaren arima baitira, gogor eta ongi moldatuta lan egin behar dute Herriak Errepublikako Gobernuari aurkeztu behar dion Estatutua prestatzeko, horren arabera gobernatzea espero baitu. Gaur egungo Aldundietako Batzorde Kudeatzaileek lan hori babes dezakete, koordinazioa eta azkartasuna emanez. Gobernadore zibil jaunak, odolez eta ideologiaz euskaldunak, Herriaren eta Gobernuaren arteko bitartekari sutsuak izango dira" "Iritsi da garaia (Hego) Euskal Herria, estuki lotuta, Estatu Espainiarreko Estatu euskalduna eta federatua izan dadin".

1933aren amaieran EAE "Izquierda Vasca Republicana" deitu ahalko zen alderdi zabalago batean sartzera animatu zituen EAEko ekintzaileak. 1935ean "Los Vascos de antaño se adelantaron a Jenner" (Antzinako euskaldunak Jenner baino lehenago egin zuten) liburua argitaratu zuen. Bilbon hil zen 1937anhttps://aunamendi.eusko-ikaskuntza.eus/es/sarasqueta-mujica-pedro/ar-107039/.

 Erreferentziak 

 Ikus, gainera 
 Euzkotar Erkal Abertzale Alderdia

Kategoria:Gipuzkoako kazetariak
Kategoria:Gipuzkoako idazleak
Kategoria:Gipuzkoako politikariak
Kategoria:Eibarko idazleak